|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Knut Maarud  E-post: kma@utdanningsdirektoratet.no  Tlf: 23 30 13 19/96 23 24 68 | | | Vår dato:  17.09.2013  Vår referanse: | | Deres dato:    Deres referanse: |  |
|  |  |  | |  | | |

Faglig råd for service og samferdsel

Referat rådsmøte torsdag 12. september - møte 4/2013, Utdanningsdirektoratet

Møtestart: kl. 10:00

Møteslutt: kl. 15:00

Lunsj: kl. 12:00 - 13:00

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Til stede** | Jan Sivertsen, NTF  Håvard Galtestad, YS  Karin Lund, Fagforbundet  Jens Petter Hagen, Fellesforbundet (vara for Ulf-Terje Eliassen) | Anne Røvik Hegdahl, Virke  Eddy Kjær, NHO Reiseliv  Jan Tore Harlyng, KS  Odd M. Nymoen, NHO Luftfart (vara for Svein Arne Bergh) |
|  | **Fra skoleverket/skoleeier** | **Andre organisasjoner** |
|  | Per Ove Grannes, Utdanningsforbundet  Jørund Bjølverud, Skolenes Landsforbund  Svein Willy Albertsen, Utdanningsforbundet (vara for Ellinor Tande) | Jan Tvedt, KS  Elevorganisasjonen (ikke oppnevnt) |
|  | **Meldt forfall** | **Utdanningsdirektoratet** |
|  | Jostein Antonsen, Handel og kontor (vara kan heller ikke møte)  Ellinor Tande, Utdanningsforbundet (vara møter)  Ulf-Terje Nyheim Eliassen, Norsk arbeidsmandsforbund  Svein Arne Bergh, Spekter  Terje Sundfjord, NHO Transport | Knut Maarud |

**Dagsorden for møte i Faglig råd for service og samferdsel 3/2013**

**Sak 29.4.13 Godkjenning av møteinnkalling og dagsorden v/ rådsleder**

**Sak 30.4.13 Høring - Gjennomgående dokumentasjon**

**Sak 31.4.13 Høring – Kvalitetsvurderingssystem**

**Sak 32.4.13 Høring - Krav til relevant kompetanse i undervisningsfaget**

**Sak 33.4.13 Høring - forslag om endringer i forskrift om opptak til høyere utdanning**

**Sak 34.4.13 Høring – forslag til endringer i opplæringsloven, privatskoleloven og folkehøyskoleloven**

**Sak 35.4.13 Utviklingsredegjørelse**

**Sak 36.4.13 Forslag til endringer i læreplanene vg2 transport og logistikk og vg3 yrkessjåførfaget**

**Sak 37.4.13 Orienteringssaker**

**Sak 38.4.13 Møteplan vår 2014**

**Sak 39.4.13 Eventuelt**

**Sak 29.4.13 Godkjenning av møteinnkalling og dagsorden v/ rådsleder**

*Vedtak:*

*Faglig råd for service og samferdsel godkjenner møteinnkalling og dagsorden.*

**Sak 30.4.13 Høring - Gjennomgående dokumentasjon**

[Lenke](http://www.udir.no/Regelverk/Horinger/Saker-ute-pa-horing/Hoering---Gjennomgaende-dokumentasjonsordning/)

Utdanningsdirektoratet har sendt på høring forslag til forskriftsfesting av en ordning med gjennomgående dokumentasjon i forskrift til opplæringsloven og forskrift til privatskoleloven. Hensikten med den gjennomgående dokumentasjonen er å gi eleven/lærlingen en dokumentasjon av hvilken opplæring hun eller han har gjennomført. Direktoratet foreslår at ordningen innføres for de tre yrkesfaglige utdanningsprogrammene

•bygg- og anleggsteknikk

•elektrofag

•teknikk og industriell produksjon

Selv om ordningen bare foreslås innført i ovennevnte utdanningsprogram, inviteres SRY og alle de faglige rådene til å komme med innspill til høringen. Sekretariatet har ikke utarbeidet covernotat (hjelp/oppsummering av de viktigste punktene i høringen) til høringen siden forslaget om innføring av en gjennomgående dokumentasjonsordning vurderes å være innenfor rådenes kjerneområde. Av denne grunn er det viktig at hele høringsbrevet leses av det enkelte rådsmedlem. Høringsfristen er 21. oktober 2013.

*Vedtak:*

1. *Faglig råd for service og samferdsel støtter at ordningen innføres i utdanningsprogrammene som foreslås.*
2. *Rådet har på det nåværende tidspunkt ikke behov for gjennomgående dokumentasjon i service- og samferdsel.*
3. *Det vises for øvrig til rådets brev av 30. april 2012 med uttalelse om saken.*

**Sak 31.4.13 Høring - Kvalitetsvurderingssystem.**

[lenke](http://www.udir.no/Regelverk/Horinger/Saker-ute-pa-horing/horing-kvalitet-i-fagopplaringen)

Utdanningsdirektoratet utvikler nå et kvalitetsvurderingssystem som skal gjøre opplæringen bedre for elevene og lærlingene. De faglige rådene har tidligere fått presentert kvalitetsvurderingssystemet på fellesmøter. Sist på årets fellessamling for SRY og faglige råd 18.5.2013. Direktoratet vil gjerne høre de faglige rådenes mening om dette arbeidet, og vi ber om en tilbakemelding på dokumentet «Kvalitet i opplæringen». Frist for innspill er 15. september 2013

*Vedtak:*

1. *Faglig råd for service og samferdsel anser arbeid med kvalitet som positivt.*
2. *Rådet er postiv til at det innføres lærebedriftsundersøkelse, men vil påpeke at omfang og innhold må avgrenses og kvalitetssikres med de faglige rådene.*
3. *Organisasjonene avgir ytterligere høringssvar.*

**Sak 32.4.13 Høring - Krav til relevant kompetanse i undervisningsfaget**

[Lenke](http://www.udir.no/Regelverk/Horinger/Saker-ute-pa-horing/Hoering---Krav-til-relevant-kompetanse-i-undervisningsfaget/)

Utdanningsdirektoratet sendte 14.06.2013 forslag til endringer i kapittel 14 i forskrift til opplæringsloven på høring. Forslaget innebærer blant annet en forskriftsfesting av krav til relevant kompetanse for å kunne undervise i det enkelte fag. Høringsfristen er 14. september 2013

*Vedtak:*

1. *Faglig råd for service og samferdsel ønsker større grad av yrkesretting.*
2. *Det overlates til organisasjonene å avgi høringsuttalelse*

**Sak 33.4.13 Høring - forslag om endringer i forskrift om opptak til høyere utdanning**

Det er bl.a. foreslått endringer i bestemmelsene om spesielle opptakskrav til arkitektur og teknologiske fag, til pedagogiske fag og til studium i samisk språk. Høringsforslaget innebærer ikke endringer av betydning for elevers fagvalg i videregående opplæring. Forslag om endringer i forskriften knyttet til y-veien vil bli fulgt opp som egen høringssak senere. Høringsfrist 23. oktober 2013. [lenke](http://www.regjeringen.no/nn/dep/kd/Dokument/hoyringar/Hoyringsdokument/2013/horing-forslag-om-endringer-i-forskrift-.html?id=734755&WT.tsrc=epost&WT.mc_id=epostvarsel_kd)

*Vedtak:*

*Rådet avgir ikke høringsuttalelse*

**Sak 34.4.13 Høring – forslag til endringer i opplæringsloven, privatskoleloven og folkehøyskoleloven**

Departementet foreslår presiseringer i kravet om at skoleeierne og styrene for de private skolene skal ha et forsvarlig system for å følge opp lovverket. Det foreslås videre å forenkle saksbehandlingsreglene for vedtak om videregående opplæring i inntil to år ekstra for minoritetsspråklige elever med rett til særskilt språkopplæring. Høringen omfatter også forslag om endringer i bestemmelsen om fylkeskommunens ansvar for opplæring i fengsel, forslag om å innføre krav til politiattest ved tilsetting i folkehøyskole og forslag om å innføre lovhjemmel for behandling av personopplysninger i Utdanningsdirektoratet og i fylkeskommunenes system for inntak til videregående opplæring. Høringsfrist 06.12.2013. [lenke](http://www.regjeringen.no/nb/dep/kd/dok/hoeringer/hoeringsdok/2013/horing--forslag-til-endringer-i-opplar-2.html?id=735267&WT.tsrc=epost&WT.mc_id=epostvarsel_kd)

*Vedtak:*

*Forslag sendes AU. Behandles i rådsmøtet 28. november 2013.*

**Sak 35.4.13 Utviklingsredegjørelser**

I følge mandatet skal hvert råd skal levere en utviklingsredegjørelse to ganger per oppnevningsperiode. Redegjørelsen bør blant annet ta for seg ev. behov for nyetablering, omlegging og nedlegging av utdanninger som hører til utdanningsprogrammet rådet har ansvar for. Formålet med redegjørelsen er å gi Utdanningsdirektoratet en samlet oversikt over endringer i sektoren deres som kan ha betydning for opplæringstilbudet. Med tilgang til en slik oversikt vil myndighetene være bedre forberedt på større endringer det kan bli behov for å gjennomføre. Frist for de faglige rådene til å levere utviklingsredegjørelse er 31.12.2013.

Rådet har organisert arbeidet i arbeidsgrupper. Disse arbeider videre med utarbeiding av utviklingsredegjørelser i samsvar med vedtak i det faglige rådet. Tidsfrist for innsending til AU var 1. september. Innspillene følger vedlagt innkallingen.

V*edtak:*

1. *AU utarbeider forslag til utviklingsredegjørelse på bakgrunn av innspill fra arbeidsgruppene.*
2. *Utkast sendes koordinatorer av arbeidsgruppene*
3. *Saken sluttbehandles i rådsmøtet 28. november 2013*

**Sak 36.4.13 Forslag til endringer i læreplanene vg2 transport og logistikk og vg3 yrkessjåførfaget**

Faglig råd for service- og samferdsel satte ned en gruppe for å foreslå endringer i læreplanen for Vg2 transport og logistikk og læreplanen for vg3 yrkessjåførfaget. Forslagene ble drøftet i møte fant sted 27. februar 2013. Direktoratets forslag er vedlagt innkallingen

*Vedtak:*

*Arbeidsgruppa utarbeider svar til Utdanningsdirektoratet. Utkast sendes rådets medlemmer til kommentar.*

**Sak 37.4.13 Orienteringssaker:**

Realkompetansevurdering

Referat fra SRY-møtet 10. august

Retningslinjer for faglige råd

Utdanningsdirektoratet har oppdaget at mandatet for de faglige rådene i de justerte retningslinjene har blitt endret i trykkeprosessen. Nytt og gammelt mandat har dessverre smeltet sammen. Dette er nå rettet opp, og direktoratet har mottatt korrekte retningslinjer fra trykkeriet. Retningslinjene vil bli delt ut i rådsmøtet.

Oppfølging av St meld 20

Det faglige rådets rolle i oppfølging av meldingen er ikke avklart. Aktiviteter fra direktoratets side kommer i form av oppdragsbrev fra Kunnskapsdepartementet. Organisasjonene i rådet må spille inn til au dersom det er spesielle saker som skal følges opp. Saken settes på handlingsplanen for 2014.

Nasjonal konferanse for kvalitet i fagopplæringa

17.- 18. oktober på Thon Hotel Oslofjord i Sandvika. Representanter fra rådet inviteres til å delta.[**HER**](http://www.congrex.no/fagopplaering/)Kvalitet i fag- og yrkesopplæringen <http://www.nifu.no/files/2013/05/NIFUrapport2013-21.pdf>

*Medlemmer i rådet som ønsker å delta, kan melde seg på konferansen.*

Landskonferansen for kompetanse i reiseliv og matindustrien

NHO Reiseliv arrangerer, i samarbeid med tre andre landsforeninger, den årlige Landskonferansen for kompetanse i reiseliv og matindustrien 24.-25. oktober. Årets tema for konferansen er Kompetanse som konkurransefortrinn. [lenke](http://www.nhoreiseliv.no/landskonferansen2013)

*Medlemmer i rådet som ønsker å delta kan melde seg på konferansen.*

Nasjonal Yrkesfagkonferanse

12 - 13. november i Haugesund [lenke](http://www.amiando.com/eventResources/k/v/wGLm5sC66ZyZb0/Nasjonal_Yrkesfagkonferanse_2013.pdf) Eddi Kjær og Karin Lund vil delta.

*Evt andre deltakere fra rådet bes kontakte sekretæren før påmelding*.

Yrkessjåførfaget

Utvidelse av 10-ukerskurset – status.

19-ukers kurs. Dialog med Molde, som har ansvar for tilskudd

Presentasjoner på senere møter

NIFU vil presentere rapporten *Yrkesfagelevers ulike tilpasninger til fagopplæring* på neste møte i rådet. [lenke](http://www.nifu.no/publications/1037028/). Avdeling for forskning, Claes Lenz, vil presentere statistikk og datagrunnlag for service og samferdsel etter nyttår.

EQUAVET

Sectoral Seminar on Quality assurance in the ICT sector (information and communications technology), 14-15 October 2013, BerlinSamling i Berlin. Jostein vil delta. [www.eqavet.eu](http://www.eqavet.eu/)

Studiebesøksprogram CEDEFOP

[lenke](http://siu.no/Grunnskole-og-barnehage/Kurs-og-stipend/Studiebesoek) Studiebesøk for spesialister og beslutningstakere i allmenn og yrkesfaglig opplæring er et av de tverrgående tiltakene i EUs program for livslang læring (LLP). Studiebesøkene skal bidra til økt kunnskap om hvordan utdanning og opplæring rent praktisk foregår i andre europeiske land. Søknadsfrist er 15. oktober 2013. Medlemmer og varamedlemmer i rådet oppfordres til å delta.

Forsøk med et nytt yrkesfaglig IKT-fag - Bleiker vgs

Utdanningsdirektoratet har mottatt en henvendelse fra Bleiker videregående skole som skisserer et forsøksprosjekt med et yrkesfaglig IKT-fag etter 2+2-modellen, der man først går Vg1 og Vg2 IKT-fag i skole og deretter to år læretid (Vg3) med to alternative lærefagretninger.

**Sak 38.4.13 Møteplan 2014**

Forslag til møteplan for 2014:

Dato

Tor 13.02 Kl. 10-15

Tor 20.03 Kl. 10-15

Tor 05.06 Kl. 10-15

Tor 25.09 Kl. 10-15

Tor 13.11 Kl. 10-15 + middag

**Sak 39.4.13 Eventuelt**

Utdanningsdirektoratet ønsker forslag på medlemmer i nasjonal klagenemnd for klager på fagprøver i IKT servicefaget

*Vedtak: AU får fullmakt til å foreslå kandidater*

(AU foreslo etter møtet følgende kandidater:

* Pål Simen Hem, arbeidsgiverrepresentant
* Axel Sjøberg, arbeidstakerrepresentant
* Even Pedersen, statens representant)